ddrg/super_eurlex huggingface dataset:
(2004/C58E/077) SKRIFTLIGFORESPØRGSELE-1319/03
afEllyPlooij-vanGorsel(ELDR)tilKommissionen
(7.april2003)
Om:Formodningomkonkurrenceforvridningsomfølgeafikke-tilladtspanskstatsstøttetilskibsbygnings-
industrien
Inovember2001indgavskibsbygningssektorenenklageomformodetkonkurrenceforvridningsomfølge
afikke-tilladtspanskstatsstøttetilskibsbygningsindustrien.Dennekonkurrenceforvridningkunnesvække
deneuropæiskeskibsbygningsindustri.Kommissionenhardengangundersøgtsagen,menikkefundetbevis
fordenformodning,atSpanienydedeulovligstatsstøttetilskibsbygningsindustrien.Idecember2002harskibsbygningssektorenindgivetennyklagehosKommissionen.Herigivesflereeksempler,sombekræfterformodningenomstatsstøtte.
Spanskeskibsværftererienposition,dersætterdemistandtilatkrævepriser,derliggerlangtunderdet
niveau,somgælderforskibsværfteriandreEU-medlemsstater.Dererintet,derkanlæggestilgrundfordenantagelse,atspanskeskibsværfterskullekunneproducerebetydeligtbilligereendandreeuropæiskeskibsværfter.Dererderforbegrundetformodningom,atderertaleomulovligstatsstøtte.
Fornyligstillededespanskemyndighederstøttetiletbeløbpå500mio.EURtilrådighedfordenspanske
skibsbygningsindustritiludviklingogforskning.
1. ErKommissionenbekendtmeddissenyligeudviklingermedhensyntildenneformodedestatsstøtte
ogibekræftendefald,undersøgerKommissionendennesag?
2. MenerKommissionen,atderertaleomikke-tilladtspanskstatsstøttetilskibsbygningsindustrien?
3. HvordanbedømmerKommissionenpåbaggrundafprincippetomloyalkonkurrenceenstøttepå
500mio.EUR,somdespanskemyndighederfornyligbevilgedetildenspanskeskibsbygningsindustri?HarKommissionenfåetmeddelelseomdennestøtte?
SvarafgivetpåKommissionensvegneafMarioMonti
(27.maj2003)
1. Detformodes,atdetførstespørgsmålrefererertildeemner,derernævntiførsteafsnitovenfor.
Somdetæredemedlemunderstreger, erdetkorrekt,atKommissionenpågrundlagafdetilgængelige
oplysningerikkeharkunnetfindenogetbevispå,atdenspanskeregeringhartilbudtellergivetulovligstøtte til den spanske skibsbygningsindustri i den pågældende sag. Det bemærkes, at klagen vedrørtepåståetstøttetilprivatespanskeskibsværfter.
Denandenklage,derblevindgivetidecember2002,vedrørtedenoffentligespanskeskibsbygningsindustri
ogkanmuligvisderforikkedirektekædessammenmeddentidligereklage.Kommissionenerstadigifærdmedatundersøgespørgsmålet.
2. Kommissionenharenigangværendesag(
1)omstatsstøtte,sagnr.C40/00,dervedrørermistankeom
ydelseafulovligstøttetildenoffentligespanskeskibsbygningsindustri.
3. Kommissionenerikkebekendtmed,atdenspanskeregeringskullehavetruffetenbeslutningomat
bevilgeetpåståetbeløbpå500mio.EURistøttetildenspanskeskibsbygningsindustritilforskningogteknologiskudvikling.
(1) EFTC328af18.11.2000ogEFTC21af24.1.2002.6.3.2004DA C58E/59 DenEuropæiskeUnionsTidende
SKRIFTLIG FORESPØRGSEL E-1864/03

af Avril Doyle (PPE-DE) til Kommissionen

(6. juni 2003)

Om: Farligt affald

I april gik Mulheim af Duisberg, et tysk indregistreret skib, på grund ved spidsen af Cornwall. Det medførte en last på 2 200 tons sønderdelt bilaffald fra Cork i Irland til Lübeck i Tyskland.

Hvilket bevis har Kommissionen på, at der blev taget prøver af denne last, før den forlod Irland?

Indeholdt den farlige PBC'er?

Hvorfor eksporterer Irland dette sønderdelte bilaffald til Tyskland i stedet for at behandle det i henhold til princippet om, at affald skal behandles så tæt på dets oprindelsessted som muligt?

Svar afgivet på Kommissionens vegne af Margot Wallström

(8. juli 2003)

Kommissionen er generelt ikke forud underrettet om forsendelser af affald i Fællesskabet, og den har ikke været kontaktet om den her omhandlede forsendelse, hverken af de irske eller de tyske myndigheder.

Kommissionen sidder derfor ikke inde med oplysninger om denne forsendelse og dens indhold.

Hvad angår de irske myndigheders anvendelse af princippet om affaldsbehandling tæt ved oprindelsesstedet, skal det bemærkes, at dette er et princip, som medlemsstaterne kan anvende, men at det ikke er obligatorisk. Endvidere gælder det kun forsendelser af affald bestemt til bortskaffelse og ikke affald til nyttiggørelse.

Det pågældende princip er omhandlet i artikel 3, stk. 3, litra a), i forordningen om overførsel af affald (Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab(1)).

(1) EFT L 30 af 6.2.1993.
SKRIFTLIG FORESPØRGSEL E-2292/03

af Philip Claeys (NI) til Kommissionen

(11. juli 2003)

Om: Besøg af Lamy, medlem af Kommissionen, i Kina

Lamy, medlem af Kommissionen, rejste den 13. juni 2003 til Kina for at føre drøftelser om et nærmere samarbejde mellem Den Europæiske Union og Kina. Lamy mødtes bl.a. med Jiabao Wen, premierminister, Lu Fuyuan, handelsminister, og Li Changjiang, som er minister med ansvar for kontrol med karantæne.

I hvilket omfang gør medlemmet af Kommissionen en udvidelse af handelsforbindelserne med Kina afhængig af en forbedring i menneskerettighedssituationen?

Hvilke forpligtelser har de kinesiske regeringsrepræsentanter indgået i forbindelse med menneskerettighederne i anledning af Lamys besøg? Hvorledes vurderer medlemmet af Kommissionen disse forpligtelser?

Svar afgivet på Kommissionens vegne af Pascal Lamy

(7. august 2003)

Formålet med det besøg i Kina, som kommissionsmedlemmet for handel foretog den 13. og 14. juni 2003, var at drøfte handelsspørgsmål med den nye kinesiske regering, dvs. multilaterale handelsspørgsmål, hvor der tilstræbes et mere snævert samarbejde med Kina om Doha-agendaen, og bilaterale handelsspørgsmål, hvor Kina skal iværksætte de forpligtelser, der følger af dels landets tiltrædelse af Verdenshandelsorganisationen (WTO), dels løsningen af specifikke problemer såsom de kinesiske sundheds- og plantesundhedsforanstaltninger over for den europæiske eksport.

Menneskerettighedsspørgsmålet blev således ikke rejst under dette besøg. Det er imidlertid et helt centralt spørgsmål i EU's forbindelser med Kina. EU gør regelmæssigt rede for sine bekymringer, navnlig på møderne i den politiske dialog med Kina. EU har endvidere siden 1997 haft en struktureret dialog om menneskerettigheder med Kina, hvor den hvert halve år har haft lejlighed til at gentage sine bekymringer og opmuntre Kina til at forbedre overholdelsen af samt fremme menneskerettighederne i landet.
SKRIFTLIG FORESPØRGSEL E-1655/03

af Adriana Poli Bortone (UEN) til Kommissionen

(16. maj 2003)

Om: Hurtige udvisninger og afslag på opholdstilladelse til tusinder af italienere i Forbundsrepublikken Tyskland

I Forbundsrepublikken Tyskland meldes om utallige tilfælde af hurtige udvisninger og afslag på opholdstilladelse til tusinder af italienske borgere; hvis denne ulovlige praksis bekræftes, er mange italienske arbejdstagere helt klart blevet frataget deres rettigheder.

Kommissionen bedes oplyse, om den agter at uddybe dette emne og lade det indgå som et særskilt kapitel i sin årsberetning om situationen for de grundlæggende rettigheder i EU?

Svar afgivet på Kommissionens vegne af António Vitorino

(24. juni 2003)

Kommissionen har efter anmodning fra Parlamentet etableret et netværk af uafhængige eksperter inden for grundlæggende rettigheder, der har fået til opgave at udarbejde en årsberetning om de grundlæggende rettigheder i Unionen. Kommissionen påtager sig at henlede disse eksperters opmærksomhed på det problem, det ærede medlem henviser til, således at det bliver behandlet i den beretning, der udarbejdes for 2003.

Parlamentet bør omhandle dette spørgsmål i den beslutning, den hvert år vedtager om de grundlæggende rettigheder i Unionen.

Kommissionen skal i øvrigt erindre om, at den har anlagt sag for Domstolen angående udvisningen af italienske statsborgere fra Tyskland begrundet i hensynet til den offentlige orden (sag C-441/02). Kommissionen har nedlagt påstand om, at Tyskland har tilsidesat de bestemmelser i EU-retten, der fastlægger de betingelser, en medlemsstat skal opfylde, når en udvisning af en unionsborger er begrundet i hensynet til den offentlige orden.

Kommissionen behandlede desuden flere sager om udvisning på grund af langvarig arbejdsløshed. Kommissionen har to gange anmodet de tyske myndigheder om at udtale sig om dette spørgsmål. De tyske myndigheder har svaret, at de tilslutter sig Kommissionens holdning og følgelig har underrettet de kompetente myndigheder om, at hvis en opholdstilladelse på fem år er blevet fornyet en gang, kan medlemsstaten ikke nægte at forny den under henvisning til ufrivillig arbejdsløshed og kan således ikke udvise en person i denne situation. Kommissionen har på det seneste ikke modtaget nye sager af denne art.
SKRIFTLIG FORESPØRGSEL E-1856/03

af Mihail Papayannakis (GUE/NGL) til Kommissionen

(3. juni 2003)

Om: Flytning af det offentlige elektricitetsselskab DEI's elkraftværk (ASP) på Lesbos

Ifølge beretninger fra de kommunale myndigheder i Mitilini har et forældet elkraftværk (ASP) tilhørende det offentlige elektricitetsselskab DEI i mange år været i drift i byen. Ved kontrolundersøgelser foretaget af den ansvarlige tjenestegren under Ministeriet for Miljø, Fysisk Planlægning og Offentlige Arbejder (8. april 2003) er der blevet konstateret 22 overtrædelser af miljøbestemmelser, som ministeriet havde fastsat i 2000, med alvorlige følger for såvel den offentlige sundhed som miljøet.

Eftersom Fællesskabets miljølovgivning overtrædes i mange henseender, bedes Kommissionen oplyse følgende: Hvilke skridt vil den tage for at få de græske myndigheder til at tilskynde de regionale myndigheder for Det Nordægæiske Område til at flytte DEI's anlæg ud af Mitilini by og erstatte ASP med et moderne, miljøvenligt elkraftværk?

Samlet svarafgivet på Kommissionens vegne af Margot Wallströmpå skriftlige forespørgsler E-1856/03 og E-1963/03

(30. juli 2003)

Ifølge de oplysninger, der er til rådighed, finder Rådets direktiv 85/337/EØF(1) ikke anvendelse, eftersom det nævnte anlæg allerede var taget i brug inden udløbet af fristen for direktivets gennemførelse. Med hensyn til overtrædelsen af de miljønormer, der er fastsat for anlægget, skal det bemærkes, at ukorrekt anvendelse af den ministerielle beslutning om godkendelse af anlæggets drift henhører under den nationale lovgivning og ikke nødvendigvis under anvendelsesområdet for fællesskabsretten på miljøområdet. I mangel af mere præcise oplysninger, der kunne indicere, at der er tale om en overtrædelse af fællesskabslovgivningen på miljøområdet, må det fastslås, at sagen henhører under de græske myndigheders kompetence.

Kommissionen opfordrer dog de ærede medlemmer til at tilstille den alle de relevante informationer, de måtte ligge inde med, så den kan verificere, om der i den foreliggende sag er tale om uforenelighed med fællesskabslovgivningen, navnlig med bestemmelserne om bekæmpelse af luftforurening hidrørende fra industrianlæg.

(1) Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, EFT L 175 af 5.7.1985.
SKRIFTLIG FORESPØRGSEL E-0698/03

af Giovanni Procacci (ELDR) til Kommissionen

(10. marts 2003)

Om: Den Italienske Republiks eventuelle krænkelse af gældende fællesskabsret

Den italienske forening af uafhængige skatteeksperter (LAPET) meddelte den 3. februar 2003 Kommissionens Generalsekretariat, nærmere bestemt Generaldirektoratet for Det Indre Marked og Generaldirektoratet for Konkurrence, at Italien eventuelt har krænket gældende fællesskabsret. I følge LAPET er der tale om en åbenlys krænkelse af fællesskabsrettens principper som følge af gennemførelsen i Italien af dekret nr. 241 af 9. juli 1997, særlig artikel 36.

Dette dekret er forbundet med fordele for de skatteydere, der får deres regnskaber grundigt kontrolleret af bestemte fagfolk, der, eftersom de opfylder kravene i ovenstående dekret, kan forsyne regnskaberne med påtegningen endeligt godkendt. Disse fagfolk skal ikke blot være revisorer og i mindst fem år have været indskrevet i det italienske register over statsautoriserede revisorer, revisorer, regnskabsførere og arbejdsmarkedskonsulenter, men de skal også have ført regnskab for de pågældende skatteydere i hele den skatteansættelsesperiode, som påtegningen vedrører.

Kan Kommissionen oplyse:

1. Hvad situationen i øjeblikket er på dette område?

2. Hvilke foranstaltninger der er blevet eller vil blive truffet?

Svar afgivet på Kommissionens vegne af Mario Monti

(30. april 2003)

Kommissionen har modtaget et brev vedrørende de forhold, der nævnes af det ærede medlem. Dette er af Kommissionen blevet registreret som en klage, og der er nu sat en undersøgelse i gang. Kommissionen kan på dette stadium ikke forudse resultaterne af en sådan undersøgelse.

Det ærede medlem vil blive underrettet om undersøgelsens resultat.
SKRIFTLIG FORESPØRGSEL E-2313/03

af Roger Helmer (PPE-DE) til Kommissionen

(14. juli 2003)

Om: Kemikaliedirektivets konsekvenser

Har Kommissionen kendskab til den europæiske læderindustris bekymringer over kemikaliedirektivet? Læderindustrien frygter, at direktivet vil gøre fremstillingen af læder i EU væsentligt

dyrere, og at industrien vil havne i en uretfærdig konkurrencesituation over for tredjelande, hvor direktivet ikke gælder, og hvor fremstillingsomkostninger derfor er betydeligt lavere.

Hvilke foranstaltninger vil Kommissionen træffe for at sikre, at læderforarbejdningsindustrien i EU ikke bliver ugunstigt stillet?

Svar afgivet på Kommissionens vegne af Erkki Liikanen

(12. august 2003)

Kommissionen har kendskab til, at læderindustrien er bekymret over følgerne af den fremtidige EU-lovgivning vedrørende kemikalier (REACH). For nylig har man afsluttet en høring på internettet om de dokumenter, som er blevet udarbejdet af de mest direkte berørte tjenestegrene, nemlig Generaldirektoratet for Erhvervspolitik og Generaldirektoratet for Miljø. Kommissionen vil ved vedtagelsen af forslaget tage hensyn til de modtagne bemærkninger, herunder bemærkningerne fra læderindustrien om højere omkostninger og risikoen for konkurrenceforvridning.
SKRIFTLIG FORESPØRGSEL P-2835/03

af Heinz Kindermann (PSE) til Kommissionen

(18. september 2003)

Om: Godkendelse af Terra-projektet Geoplantour OLAF-undersøgelse

Det Europæiske Kontor for Bekæmpelse af Svig, OLAF, undersøger under sagsnr. IO/2001/4030 formodede uregelmæssigheder i forbindelse med godkendelse af en ansøgning vedrørende Geoplantour-projektet under EU-programmet Terra i 1997.

Der anmodes om svar på følgende spørgsmål:

1. Er den i 1997 bevilligede projektansøgning vedrørende Geoplantour blot en ændret udgave af den oprindelige projektansøgning nr. 57 B vedrørende Bugewitzer Oderhaff-Zone, eller er der faktisk tale om et nyt projekt?

2. Hvorledes forklarer Kommissionen, at GD XVI (i dag Regionalpolitik) i strid med såvel Terra-programmets gennemførelsesbestemmelser som ligebehandlingsprincippet i sommeren 1997, et år efter ansøgningsfristens udløb den 8.7.1996, godkendte projektansøgningen vedrørende Geoplantour?

3. Hvorledes forklarer Kommissionen, at Generaldirektoratet for Regionalpolitik dags dato endnu ikke har besvaret to skriftlige forespørgsler fra OLAF herom og dermed forsinker OLAF's undersøgelse af denne sag?

4. Hvad påtænker Kommissionen at gøre for at fremskynde OLAF's undersøgelse af dette forhold?

Svar afgivet på Kommissionens vegne af Michel Barnier

(7. oktober 2003)

Kommssionen er i færd med at indhente de oplysninger, der er nødvendige for at besvare spørgsmålet, og skal meddele resultatet af sine efterforskninger, så snart det foreligger.
SKRIFTLIG FORESPØRGSEL P-1681/03

af Jonas Sjöstedt (GUE/NGL) til Kommissionen

(15. maj 2003)

Om: Trepartsaftale mellem Kommissionen, Revisionsretten og Den Europæiske Investeringsbank

Den 19. marts 2003 udløb trepartsaftalen mellem Kommissionen, Revisionsretten og Den Europæiske Investeringsbank.

Kan Kommissionen oplyse, hvor langt man er nået med genforhandlingen af aftalen, som Parlamentet anmodede om i punkt 34 i sin beslutning af november 2002 om Investeringsbankens årsberetning for 2001? Kan Kommissionen forklare, hvorledes Parlamentets anmodninger i ovennævnte beslutning vil blive gennemført?

Kan Kommissionen give Parlamentets kompetente udvalg (Budgetkontroludvalget) oplysninger om udkast til teksten til en aftale, før den undertegnes?

Er Kommissionen enig i, at den revision i overensstemmelse med artikel 248 i EF-traktaten, som Revisionsretten foretager af foranstaltninger, der finansieres via Fællesskabets budget og forvaltes af Banken, skal omfatte en evaluering af, om Bankens forvaltning har været sund?

Vil Kommissionen sikre, at den nye aftale vil foreligge på alle fællesskabssprogene og ikke kun på fransk?

Svar afgivet på Kommissionens vegne af Michaele Schreyer

(18. juni 2003)

Den 4. februar 2003 udtrykte Revisionsretten et ønske om, at trepartsaftalen indgået den 19. marts 1999 ikke blev forlænget ved stiltiende aftale, men ændret på visse områder. Kommissionen er om kort tid færdig med udarbejdelsen af en ny tekst efter at have konsulteret Den Europæiske Investeringsbank (EIB) på grundlag af ændringer foreslået af Revisionsretten. Indtil formændene for de tre institutioner har undertegnet den ændrede trepartsaftale, er der enighed om, at den udløbne trepartsaftale stadig gælder. Parlamentets anmodninger tages i betragtning, for så vidt at de ikke anmoder om, at der indføres ændringer i EF-traktaten.

I overensstemmelse med punkt 34 i Parlamentets beslutning af november 2002 vil Kommissionen informere Parlamentet og fremsende den ændrede trepartsaftale.

Omfanget af Revisionsrettens ret til at kontrollere EIB's aktiviteter i forbindelse med forvaltning af fællesskabsudgifter og -indtægter er fastsat i artikel 248 i EF-traktaten. På den ene side skal Revisionsretten i henhold til artikel 248, stk. 2, undersøge, hvorvidt den økonomiske forvaltning af alle indtægter og udgifter er fornuftig. På den anden side er det i artikel 248, stk. 3, fastsat, at Revisionsretten i forbindelse hermed skal have adgang til de oplysninger, der måtte være nødvendige for revisionen af de af Fællesskabets udgifter og indtægter, der forvaltes af Banken, og at trepartsaftalen regulerer denne adgang. Ligesom den udløbne trepartsaftale vil den ændrede trepartsaftale indeholde regler om Revisionsrettens ret til at få adgang til oplysninger.

Den ændrede trepartsaftale vil foreligge og blive undertegnet på ét fællesskabssprog, der vil udgøre den autentiske tekst. Kommissionen vil sørge for oversættelser til andre fællesskabssprog på anmodning.
SKRIFTLIG FORESPØRGSEL E-0758/03

af Nelly Maes (Verts/ALE) til Rådet

(12. marts 2003)

Om: Valgovervågninger

Den seneste valgovervågning, jeg deltog i, valget i Kenya i slutningen af 2002, viste, at en blandet delegation af AVS-medlemmer og EU-medlemmer var en fordel.

Har Rådet til hensigt systematisk at sende blandede delegationer på valgovervågning?

Et problem i forbindelse med blandede delegationer er, at EU-medlemmerne rådet over langt større midler end AVS-medlemmerne.

Har Rådet til hensigt at gøre noget ved dette problem?

Et tilbagevendende spørgsmål på valgovervågningsmissioner er, om AVS-landene kan foretage overvågning under valg i EU-landene. I Nederlandene har det vist sig, at sådanne overvågninger kan være meget nyttige.

Hvilke medlemsstater, ud over Nederlandene, har allerede indbudt sådanne delegationer, og hvilke medlemstater er rede til at gøre det?

Vil Rådet anbefale dette forslag over for de forskellige medlemsstater?

Svar

(29. september 2003)

I sine konklusioner af 26. juni 2001 om bistand til valghandlinger og valgovervågning (dok. 9990/01) bekræftede Rådet sit tilsagn om at bidrage til fred og sikkerhed og fremme et stabilt og demokratisk politisk klima, således som det fremgår af artikel 1 i AVS-EF-partnerskabsaftalen. Disse konklusioner er i overensstemmelse med den politiske dialog, der er omhandlet i Cotonou-aftalen, navnlig artikel 8, stk. 3.

Beslutninger om at udsende EU-valgobservatørmissioner baseres på en vurdering af den politiske situation i landet, af de potentielle virkninger af en EU-valgobservatørmission, af de disponible midler og af, hvor højt den mission, der skal gennemføres, bør prioriteres. Rådets organer er i øjeblikket i gang med at behandle valgovervågningsprioriteterne for andet halvår af 2003 og for 2004.

Kommissionen står for organisationen og gennemførelsen af valgobservatørmissioner, herunder de finansielle midler. Den forelægger i den forbindelse Rådet og Parlamentet sine prioriteter til politisk godkendelse.

Den Blandede Parlamentariske Forsamling AVS-EU kan henvise udnævnelsen af blandede delegationer til valgobservatørmissioner til de relevante organer, men den forbliver selv det organ, der har kompetence til at træffe beslutning om at udsende sådanne blandede delegationer.

Rådet var ikke bekendt med, at nogen medlemsstater skulle have indbudt AVS-delegationer til valgovervågning i EU.
SKRIFTLIG FORESPØRGSEL E-1378/03

af Anne Jensen (ELDR) til Kommissionen

(15. april 2003)

Om: Problemer med tankskibe i farvande nær Danmark

Med sit forslag til ændring af forordning (EF) 417/2002(1) forsøger Kommissionen at øge hastigheden, hvormed skibe med enkeltskrog udfases og skibe med dobbetskrog indfases. Imidlertid gælder forordningen alene skibe, der sejler under et EU-medlemslands flag.

Det indebærer bl.a., at en meget stor del af de skibe, der sejler i Østersøen og andre internationale farvande nær Danmark, ikke vil være omfattet af forordningen.

Hvilke initiativer vil Kommissionen tage for at hindre katastrofer lig Prestige-katastrofen forårsaget af skibe, som ikke sejler under et EU-medlemslands flag?

(1) EFT L 64 af 7.3.2002, s. 1.

Svar afgivet på Kommissionens vegne af Loyola de Palacio

(27. maj 2003)

Det ærede parlamentsmedlems opmærksomhed henledes på, at Europa-Parlamentets og Rådets forordning (EF) nr. 417/2002 af 18. februar 2002(1) ikke blot gælder for skibe, der sejler under en medlemsstats flag, men for alle skibe, der anløber en havn (eller en offshoreterminal) under en medlemsstats jurisdiktion, uafhængigt af flag.

Der bør dog mindes om, at EU ikke har kompetence til at fastsætte regler for passage i internationalt farvand med skibe, der transporterer potentielt farlig last, også selv om passagen finder sted tæt på medlemsstaternes kyster.

Derfor indgav de femten medlemsstater og Kommissionen den 10. april 2003 en anmodning til IMO (Den internationale Søfartsorganisation) om en hastende ændring af den internationale konvention om forebyggelse af forurening fra skibe (Marpol-konventionen). Heri anmodes der om indførelse af internationale foranstaltninger, svarende til de foranstaltninger, der er fastsat i forordning (EF) nr. 417/2002.

Under alle omstændigheder mener Kommissionen, at det er nødvendigt at få ændret den internationale havret, for at der kan findes en bedre ligevægt mellem bevægelsesfriheden og hensynet til kyststaternes interesser, da sidstnævnte bør kunne beskytte deres kyster mod miljøkatastrofer.

(1) EFT L 64 af 7.3.2002.